b'\n_START_ARTICLE_\nKarike\n_START_PARAGRAPH_\nKarike on ekosysteemin kuollutta eloper\xc3\xa4ist\xc3\xa4 ainesta. Se muodostuu runkopuusta, oksista, risuista, neulasista, lehdist\xc3\xa4, k\xc3\xa4vyist\xc3\xa4 ja muista kasvinosista sek\xc3\xa4 el\xc3\xa4imist\xc3\xa4 ja niiden ulosteista ja muista eritteist\xc3\xa4. Karike on t\xc3\xa4rke\xc3\xa4 osa ekosysteemin toimintaa. Se tarjoaa elinymp\xc3\xa4rist\xc3\xb6n monille sienille, mikrobeille ja maaper\xc3\xa4el\xc3\xa4imille. Lahottajasienet pilkkovat karikkeen v\xc3\xa4hitellen humukseksi, joka yhdess\xc3\xa4 kivenn\xc3\xa4ismaan kanssa pit\xc3\xa4\xc3\xa4 yll\xc3\xa4 ekosysteemin ravinnekiertoa._NEWLINE_L\xc3\xa4hinn\xc3\xa4 puunkuoresta valmistettua kariketta voidaan k\xc3\xa4ytt\xc3\xa4\xc3\xa4 ulkoistutuksissa maan pinnan katteena, jolloin rikkaruohot eiv\xc3\xa4t p\xc3\xa4\xc3\xa4se levitt\xc3\xa4ytym\xc3\xa4\xc3\xa4n kasvin l\xc3\xa4hettyville. Sit\xc3\xa4 k\xc3\xa4ytet\xc3\xa4\xc3\xa4n my\xc3\xb6s kuivak\xc3\xa4ym\xc3\xa4l\xc3\xb6iss\xc3\xa4 kuivikkeena. T\xc3\xa4llaista kariketta syntyy puuteollisuuden sivutuotteena.'